CELEX: 62018TN0565
Language: bg
Date: 2018-09-24 00:00:00
Title: Дело T-565/18: Иск, предявен на 24 септември 2018 г. — P. Krücken Organic/Комисия

26.11.2018   
            
            
               BG
            
            
               Официален вестник на Европейския съюз
            
            
               C 427/91
            
         
      Иск, предявен на 24 септември 2018 г. — P. Krücken Organic/Комисия
      (Дело T-565/18)
      (2018/C 427/120)
      Език на производството: немски
      
         Страни
      
      
         Ищец: P. Krücken Organic GmbH (Манхайм, Германия) (представител: H. Schmidt, Rechtsanwalt)
      
         Ответник: Европейска комисия
      
         Искания на ищеца
      
      Ищецът иска от Общия съд:
      
                  —
               
               
                  да осъди ответника да плати на ищеца сумата от 216 749,02 EUR, заедно с лихвите, считано от датата на предявяването на иска в размер на 8 процентни пункта годишна лихва над основния лихвен процент на Европейската централна банка,
               
            
                  —
               
               
                  да осъди ответника да предостави на ищеца достъп до документите, изготвени по време на дейността на ECOCERT SA във връзка с екологичния контрол на Erenhot Jinguyuan Grain and Oil Co. Ltd., 2051 Youyi Road North, Ernehot City, Xilingol League, Inner Mongolia Autonomous Region, Peoples Republic of China, по-специално докладите от инспекциите и съпътстващите ги анализи от 2016 г., 2017 г. и 2018 г., които са във връзка с констатациите, оценките и решенията на ECOCERT SA, на които се основава издадения съгласно приложение V от Регламент (ЕО) № 1235/2008 сертификат за инспекция № 22904CN1700w13 от 19 септември 2017 г. за 490 960 kg биологичен продукт кюспе от сусам и последващата отмяна от ECOCERT SA на този сертификат за инспекция,
               
            
                  —
               
               
                  да задължи ответника
                  да изиска от своя страна от екологичните контролни органи, на които са възложени в трети страни служебни задължения във връзка със задачи в системата на контрол на Европейския съюз за биологично земеделие, да представят на вносителя, в частност ищеца, посочен в клетка 11 на сертификата за инспекция съгласно приложение V от Регламент (ЕО) № 1235/2008 на Комисията (1), решенията си относно отмяната, оттеглянето или обявяването на недействителност на издадения на съответния вносител, в частност ищец, сертификат за инспекция, да приемат възраженията му и да се произнесат, и
                  да изиска от екологичните контролни органи, назначени от него в трети страни, да предоставят на вносителя, в частност ищеца, документите във връзка с процедурата за екологичен контрол, на които се основават такива решения, по-специално докладите от инспекциите и анализите, като бъдат заличени частите, предмет на защита на данни в полза на трети лица.
               
            
         Основания и основни доводи
      
      В подкрепа на иска си ищецът по-специално изтъква, че Комисията е нарушила задължението си да упражнява чрез подходящи мерки надзор върху дейността на ECOCERT SA, като признат в Китай контролен орган за целите на равностойността и така да гарантира, че този орган ще изпълнява задоволително условията на Регламент (ЕО) № 834/2007 на Съвета (2).
      
         (1)  Регламент на Комисията от 8 декември 2008 година за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 2008 г., стр. 25).
      
         (2)  Регламент на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 2007 г., стр. 1).